תקנות התכנון והבניה (ערר על החלטה בדבר תכנית מפורטת של ועדה מיוחדת בפני המועצה הארצית)

{{ח:התחלה}}
{{ח:כותרת|תקנות התכנון והבניה (ערר על החלטה בדבר תכנית מפורטת של ועדה מיוחדת בפני המועצה הארצית), תש״ל–1970}}
{{ח:קטע3||תקנות בדבר ערר על החלטה של ועדה מיוחדת בפני המועצה הארצית}}

{{ח:פתיח-התחלה}}
{{ח:תיבה|ק״ת תש״ל, 1118|תקנות התכנון והבניה (ערר על החלטה בדבר תכנית מפורטת של ועדה מיוחדת בפני המועצה הארצית)|https://olaw.org.il/takanot/takanot-2530.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק התכנון והבניה#סעיף 73|סעיפים 73}} {{ח:חיצוני|חוק התכנון והבניה#סעיף 265|ו־265}} {{ח:חיצוני|חוק התכנון והבניה|לחוק התכנון והבניה, תשכ״ה–1965}}, ולאחר התייעצות עם המועצה הארצית לתכנון ולבניה, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”המועצה הארצית“ – המועצה הארצית לתכנון ולבניה או ועדה שלה אצלה המועצה, לפי {{ח:חיצוני|חוק התכנון והבניה#סעיף 6|סעיף 6 לחוק}}, את סמכויותיה לגבי הדיון וההחלטה בערר;
{{ח:ת|סוג=הגדרה}} ”ועדה מיוחדת“ – ועדה מיוחדת לתכנון ולבניה כמשמעותה {{ח:חיצוני|חוק התכנון והבניה#סעיף 34|בסעיף 34 לחוק}};
{{ח:ת|סוג=הגדרה}} ”יוזם התכנית“ – מי שהציע תכנית מפורטת לועדה המיוחדת, לפי {{ח:חיצוני|חוק התכנון והבניה#סעיף 67|סעיף 67(א) לחוק}};
{{ח:ת|סוג=הגדרה}} ”ערר“ – ערר בפני המועצה הארצית על החלטה של ועדה מיוחדת, המוגש לפי {{ח:חיצוני|חוק התכנון והבניה#סעיף 73|סעיף 73 לחוק}}.

{{ח:סעיף|2|הגשת בקשה לרשות לערור}}
{{ח:תת|(א)}} בקשה לועדה מיוחדת למתן רשות לערור בפני המועצה הארצית לפי {{ח:חיצוני|חוק התכנון והבניה#סעיף 73|סעיף 73 לחוק}} תוגש לועדה המיוחדת תוך ארבעה עשר יום מהיום שמסרה על החלטתה.
{{ח:תת|(ב)}} הועדה המיוחדת תדון בבקשה למתן רשות לערור תוך שלושים יום מיום שנתקבלה הבקשה; לא דנה הועדה המיוחדת בבקשה תוך המועד האמור, ייחשב כאילו נתנה הועדה המיוחדת רשות לערור.
{{ח:תת|(ג)}} החליטה ועדה מיוחדת לתת רשות לערור בפני המועצה הארצית, תמסור על כך הודעה בכתב למבקש ולמועצה הארצית תוך עשרה ימים מיום ההחלטה.

{{ח:סעיף|3|המועד להגשת ערר}}
{{ח:ת}} הערר יוגש למזכיר המועצה הארצית תוך חמישה עשר יום מיום מסירת ההודעה לפי {{ח:פנימי|סעיף 2|תקנת משנה 2(ג)}}.

{{ח:סעיף|4|הגשת הערר}}
{{ח:ת}} הערר יוגש כשהוא חתום ביד העורר, בחמישה עתקים.

{{ח:סעיף|5|פרטי הערר}}
{{ח:תת|(א)}} הערר יכלול פרטים אלה:
{{ח:תתת|(1)}} שם העורר;
{{ח:תתת|(2)}} שם התכנית;
{{ח:תתת|(3)}} מען בישראל למסירת מסמכים;
{{ח:תתת|(4)}} פרטי הראיות שהעורר מבקש להביא בפני המועצה הארצית בעת הדיון בערר;
{{ח:תתת|(5)}} נימוקי הערר.
{{ח:תת|(ב)}} לערר יצורפו העתק מההחלטה של הועדה המיוחדת שעליה מוגש הערר והעתק מההחלטה של הועדה המיוחדת לפי {{ח:פנימי|סעיף 2|תקנת משנה 2(ג)}}.

{{ח:סעיף|6|המשיבים בערר}}
{{ח:תת|(א)}} הועדה המיוחדת ויוזם התכנית יהיו המשיבים בערר.
{{ח:תת|(ב)}} העתק מהערר יועבר על ידי מזכיר המועצה הארצית למשיבים תוך ארבעה עשר יום מיום קבלתו.

{{ח:סעיף|7|המצאת תשובות ומסמכים למועצה הארצית}}
{{ח:תת|(א)}} יושב ראש הועדה המיוחדת ויוזם התכנית ימציאו למועצה הארצית ולעורר, תוך שלושים יום מיום קבלת העתק הערר, את התשובות לערר וכן את פרטי הראיות שהם מבקשים להביא לפני המועצה הארצית בעת הדיון בערר.
{{ח:תת|(ב)}} לפי בקשת יושב ראש המועצה הארצית ותוך שבעה ימים ולא יאוחר מאשר ארבעה עשר יום, ימציא יושב ראש הועדה המיוחדת למועצה הארצית את כל החומר הדרוש לדיון בערר, לרבות התכנית נושא הערר, תשריטים ופרוטוקולים.

{{ח:סעיף|8|דיון ללא הגשת תשובות ומסמכים}}
{{ח:ת}} המועצה הארצית רשאית לדון בערר אף אם לא הוגשו התשובות והמסמכים האמורים תוך המועד שנקבע {{ח:פנימי|סעיף 7|בתקנה 7}}.

{{ח:סעיף|9|הדיון בערר בפני הצדדים}}
{{ח:תת|(א)}} העורר והמשיבים יוזמנו לדיון בערר והדיון יתקיים בפניהם.
{{ח:תת|(ב)}} הוזמנו הצדדים ואחד מהם לא התייצב, רשאית המועצה הארצית לדון בערר שלא בפניו.
{{ח:תת|(ג)}} לא התייצבו שני הצדדים במועד שנקבע, רשאית המועצה הארצית לדחות את הדיון למועד אחר, למחוק את הערר או לדחותו.

{{ח:סעיף|10|איחוד עררים}}
{{ח:ת}} המועצה הארצית רשאית לאחד את הדיון בעררים שונים הנוגעים לתכנית מפורטת אחת, או להחלטה אחת של הועדה המיוחדת, ולדון בהם במשותף, אם כרוכים בהם בעיות תכנוניות או עובדתיות דומות.

{{ח:סעיף|11|פתיחת הדיון}}
{{ח:ת}} יושב ראש המועצה הארצית יפתח את הדיון במסירת תוכן הערר ותשובות המשיבים.

{{ח:סעיף|12|סדר הטענות}}
{{ח:ת}} בערר יטען תחילה העורר ואחריו המשיבים, ולעורר תהא זכות תשובה סופית.

{{ח:סעיף|13|ראיות}}
{{ח:ת}} העורר והמשיבים יהיו רשאים להביא ראיות לתמיכת טענותיהם רק ברשות המועצה הארצית.

{{ח:סעיף|14|המצאת מסמכים וידיעות נוספות}}
{{ח:תת|(א)}} יושב ראש המועצה הארצית רשאי לדרוש מאת העורר או מאת המשיבים להמציא למועצה הארצית, תוך המועד שיקבע, מסמכים או ידיעות נוספות הדרושות לדעתו לבירור הערר.
{{ח:תת|(ב)}} יושב ראש המועצה הארצית רשאי לדרוש כי ידיעות נוספות כאמור יוגשו כתצהיר.

{{ח:סעיף|15|פרוטוקול}}
{{ח:תת|(א)}} פרוטוקול על מהלך הדיון בפני המועצה הארצית ינוהל על ידי יושב ראש המועצה או על ידי מי שהסמיך לכך וייחתם ביד יושב ראש המועצה.
{{ח:תת|(ב)}} הערר, תשובות המשיבים ומסמכים אחרים שקיבלה המועצה הארצית והנוגעים לאותו דיון, יצורפו לפרוטוקול ויהוו חלק ממנו.

{{ח:סעיף|16|מועד לסיום הדיון ומתן החלטה}}
{{ח:תת|(א)}} המועצה הארצית תסיים את הדיון בערר תוך ששים יום מיום קבלת תשובת המשיבים או מהיום האחרון להגשת התשובות, הכל לפי התאריך המוקדם יותר.
{{ח:תת|(ב)}} החלטת המועצה הארצית תינתן תוך שלושים יום מיום סיום הדיון, תיערך בכתב ותיחתם ביד יושב ראש המועצה הארצית; העתקים מההחלטה יישלחו בדואר רשום על ידי מזכיר המועצה הארצית לעורר ולמשיבים ולמי שהשמיע טענות לפי {{ח:חיצוני|חוק התכנון והבניה#סעיף 106|סעיפים 106}} {{ח:חיצוני|חוק התכנון והבניה#סעיף 108|ו־108 לחוק}}.

{{ח:סעיף|17|הארכת מועדים}}
{{ח:ת}} לפי בקשת יושב ראש המועצה הארצית רשאי שר הפנים, לפי שיקול דעתו, להאריך את המועדים לסיום הדיון ולמתן ההחלטה של המועצה הארצית.

{{ח:סעיף|18|איסור פעולות עד מתן החלטה בערר}}
{{ח:תת|(א)}} הועדה המיוחדת לא תפרסם הודעה בדבר אישור תכנית מפורטת ולא תתן היתר לפי {{ח:חיצוני|חוק התכנון והבניה#פרק ה|פרק ה׳ לחוק}} בהתאם לתכנית מפורטת שאושרה, לפני תום המועד להגשת ערר על אישור התכנית, ואם הוגש ערר – לפני החלטת המועצה הארצית בערר.
{{ח:תת|(ב)}} על אף האמור בתקנת משנה (א), רשאית ועדה מיוחדת לתת היתר כאמור לעבודה או לשימוש שאין להם קשר עם נושא הערר.

{{ח:סעיף|19|השם}}
{{ח:ת}} לתקנות אלה ייקרא ”תקנות התכנון והבניה (ערר על החלטה בדבר תכנית מפורטת של ועדה מיוחדת בפני המועצה הארצית), תש״ל–1970“.

{{ח:חתימות|ז׳ בשבט תש״ל (14 בינואר 1970)}}
* '''חיים משה שפירא'''
שר הפנים
{{ח:סוגר}}
{{ח:סוף}}
[[קטגוריה:בוט חוקים]]